(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับ ถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท BITUMINOUS
ซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้ :-

(1) การสำรวจ :
    การสำรวจเริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
    ขั้นตอนต่อมาจึงทำการเจาะสำรวจ (SCOUT DRILLING)
    ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามี
    ถ่านหินสะสมตัวอยู่
    เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

การฟื้นฟูสภาพเหมือง

บริษัทฯ
จะทำการฟื้นฟูสภาพพื้นที่หลังจากการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
ฉะนั้นการทำเหมืองจะต้องดำเนินการฟื้นฟูสภาพพื้นที่ควบคู่กันไปและสอดคล้องกับแผนการทำเหมืองเพื่อให้เกิดผลกระทบต่อพื้นที่น้อยที่สุด
จากการวางแผนงานและการดำเนินงานที่ผ่านมาเป็นเวลาหลายปี บริษัทฯ
ได้มีการฟื้นฟูสภาพพื้นที่ที่ผ่านการทำเหมืองโดยการปลูกต้นไม้ที่มีคุณค่าในเชิงอนุรักษ์
และมีการใช้พื้นที่ในกิจกรรมต่างๆ เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น
ซึ่งผลกระทบด้านสิ่งแวดล้อมที่เกิดจากการทำเหมืองของ บริษัทฯ
นั้นอยู่ในเกณฑ์มาตรฐานที่ทางราชการกำหนด โดยในช่วงหลายปีที่ผ่านมาบริษัทฯ
ไม่เคยถูกร้องเรียนจากราษฎรที่อาศัยอยู่ในบริเวณใกล้เคียงเกี่ยวกับเรื่องความเดือดร้อนรำคาญจากการทำเหมืองของบริษัทฯ
หรือสาธารณะสมบัติได้รับความเสียหายจากการทำเหมืองของบริษัทฯ แต่อย่างใด

การค้าถ่านหิน[]

จากตารางข้างต้นจะเห็นได้ว่าการเคลื่อนไหวของราคาถ่านหินในช่วงปลายปี 2549 ต่อเนื่องไปต้นปี
2550 น่าจะมีทิศทาง และแนวโน้มการเคลื่อนไหวในลักษณะเดียวกันกับช่วงปลายปี 2548
ต่อเนื่องไปต้นปี 2549 กล่าวคือในช่วงปลายปี 2549
ที่ผ่านมาราคาถ่านหินได้ปรับตัวสูงขึ้นและมีแนวโน้มจะปรับตัวสูงขึ้นไปอีกอย่างต่อเนื่องถึงต้นปี 2550
สาเหตุสำคัญเนื่องจาก (1) ประเทศจีนได้ระงับการส่งออกถ่านหินจนถึงเดือนกุมภาพันธ์ 2550 (2)
ปัญหาความหนาแน่นของท่าเรือนิวคลาสเซิลในประเทศออสเตรเลียทำให้การขนส่งถ่านหินทางเรือติดขัดและไม่สะดวก
ซึ่งเป็นอุปสรรคต่อการค้าถ่านหินระหว่างประเทศ และ (3)
สภาพภูมิอากาศในประเทศอินโดนีเซียที่มีฝนตกชุกอย่างต่อเนื่อง
ซึ่งเป็นอุปสรรคต่อการผลิตและจำหน่ายถ่านหินอย่างมาก
แต่อย่างไรก็ตามถ่านหินยังมีราคาต่อหน่วยของค่าความร้อนที่ต่ำกว่าเชื้อเพลิงอย่างอื่นอยู่มาก

นโยบายการกำหนดราคาถ่านหิน :
ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไข อื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน บริษัทฯ
ไม่มีนโยบายเลือกปฏิบัติต่อลูกค้ารายใดรายหนึ่งเป็นพิเศษ
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย :
วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

กลยุทธ์ในการแข่งขัน : บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพ
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน : ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย
(OLIGOPOLY MARKET) โดยลูกค้าที่เป็นกลุ่มโรงงานอุตสาหกรรมขนาดใหญ่
จะมีคู่แข่งขันที่สำคัญคือบริษัท บ้านปู จำกัด (มหาชน)
ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขัน ที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีศักยภาพในการแข่งขันและสามารถจะเพิ่มส่วนแบ่งด้านการตลาดในอนาคตได้

แนวโน้มอุตสาหกรรม :
ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อไปจะยังคงทรงตัวในระดับสูง
เนื่องจากราคาน้ำมันและเชื้อเพลิงอื่นยังมีราคาแพงกว่าถ่านหินมาก
โดยจะมีผู้ประกอบการอุตสาหกรรมหันมาใช้ถ่านหินมากขึ้นเพื่อลดผลกระทบจากราคาน้ำมันหรือเชื้อเพลิงอื่นที่มีราคาแพงกว่าถ่านหิน

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 547 | 548 | 549 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินป่าคา จังหวัดลำพูน                     | 600 | 600 | -   |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   | 2,  | 2,  | 2,  |
|                                                  | 000 | 000 | 000 |
| - แหล่งที่ 1 : ดำเนินการโดย PT. LANNA HARITA         |     |     |     |
| INDONESIA                                        | -   | 500 | 1,  |
|                                                  |     |     | 000 |
| - แหล่งที่ 2 : ดำเนินการโดย PT. CITRA HARITA MINERAL |     |     |     |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินป่าคา จังหวัดลำพูน                     | 485 | 70  | -   |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 1,  | 1,  |
| INDONESIA                                        | 660 | 887 | 729 |
|                                                  |     |     |     |
| - แหล่งที่ 2 : ดำเนินการโดย PT. CITRA HARITA MINERAL | -   | 330 | 999 |
+--------------------------------------------------+-----+-----+-----+
| -   ปริมาณถ่านหินสำรองคงเหลือ ณ วันสิ้นปี                |     |     |     |
+--------------------------------------------------+-----+-----+-----+
| -   เหมืองถ่านหินป่าคา จังหวัดลำพูน                     | 70  | -   | -   |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 21, | 19, | 17, |
| INDONESIA(*)                                     | 315 | 428 | 699 |
|                                                  |     |     |     |
| - แหล่งที่ 2 : ดำเนินการโดย PT. CITRA HARITA(*)      | 5,  | 4,  | 3,  |
|                                                  | 000 | 670 | 671 |
+--------------------------------------------------+-----+-----+-----+
| (*)หมายเหตุ :                                     |     |     |     |
| ได้มีการปรับปริมาณสำรองถ่านหินคงเหลือตามข้อมูลที่สำรวจได้ในปี |     |     |     |
| 2549                                             |     |     |     |
+--------------------------------------------------+-----+-----+-----+

บริษัทฯ ได้ผลิตและจำหน่ายถ่านหินจากแหล่งในประเทศจนหมดแล้วตั้งแต่ไตรมาสที่ 2 ของปี 2548
โดยได้เพิ่มการผลิตถ่านหินจากแหล่งในต่างประเทศมากขึ้น
เพื่อนำเข้ามาจำหน่ายให้กับลูกค้าในประเทศเพื่อทดแทนเหมืองถ่านหินในประเทศที่หมดลงและเพื่อรักษาส่วนแบ่งตลาดของบริษัทฯไว้

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78
องศาเซลเซียสคุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีอ๊อกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดการเกิดคาร์บอนมอนนอกไซด์ (CO) ซึ่งจะส่งผลดีต่อสิ่งแวดล้อม

[] เอทานอลเป็นสารเคมีที่เพิ่มค่าอ๊อกเทน (OCTANE)
เครื่องยนต์โดยการเปลี่ยนรูปเอทานอลมาเป็นสาร ETBE (ETHYL TERTIARY BUTYL ETHER)
เพื่อใช้ทดแทนสาร MTBE (METHYL TERTIARY-BUTYL-ETHER)
หรือสารปรุงแต่งเพื่อเพิ่มค่าอ๊อกเทนในน้ำมันเบนซินซึ่งสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว
เนื่องจากก่อให้เกิดมลพิษทางอากาศและที่สำคัญประเทศไทยต้องจ่ายเงินเพื่อนำเข้าสาร MTBE
ปีละหลายพันล้านบาท

นโยบายของรัฐบาลในระยะแรกได้กำหนดให้นำเอทานอลไปผสมในน้ำมันเบนซินอ๊อกเทน 95
ในอัตราส่วนผสม 10% เรียกว่าน้ำมันแก๊สโซฮอล์อ๊อกเทน 95 เพื่อทดแทนการนำเข้าสาร MTBE
ซึ่งสามารถใช้งานกับรถยนต์ได้เป็นอย่างดี และมีประสิทธิภาพใกล้เคียงกับน้ำมันเบนซินอ๊อกเทน 95
ทุกประการแต่ราคาถูกกว่าลิตรละ 1.50 บาท
อีกทั้งยังช่วยให้เกิดการเผาไหม้ของเครื่องยนต์ที่สมบูรณ์อีกด้วย

ในระยะต่อไปหากมีการนำเอทานอลไปผสมในน้ำมันเบนซิน อ๊อกเทน 91 ในอัตราส่วนผสม10%
เช่นเดียวกัน ก็จะช่วยลดการนำเข้าน้ำมันเชื้อเพลิง และสารMTBE
จากต่างประเทศได้นับเป็นหมื่นล้านบาทต่อปี

ผลกระทบต่อเครื่องยนต์

การผลิตน้ำมันแก๊สโซฮอล์ 95 โดยการนำเอทานอลไปผสมกับน้ำมันเบนซินอ๊อกเทน 95
ในอัตราส่วนผสม 10%
ตามมาตรฐานที่คณะกรรมการเอทานอลแห่งชาติกำหนดจะไม่เกิดผลกระทบใดๆ ต่อเครื่องยนต์
โดยรถที่ใช้เครื่องยนต์เบนซินระบบหัวฉีดทุกรุ่นสามารถใช้น้ำมันแก๊สโซฮอล์ 95
ได้โดยไม่ต้องปรับแต่งเครื่องยนต์แต่อย่างใดรวมทั้งสามารถเติมสลับกับน้ำมันเบนซิน 95 ได้
โดยประเทศสหรัฐอเมริกา แคนาดา และยุโรปมีการใช้น้ำมันแก๊สโซฮอล์กันอย่างแพร่หลาย
โดยเฉพาะในประเทศบราซิลมีการใช้น้ำมันแก๊สโซฮอล์มานานกว่า 25 ปี
โดยผสมเอทานอลหรือแอลกอฮอล์ในสัดส่วนที่มากกว่าของไทย
ส่วนในประเทศไทยก็มีโครงการส่วนพระองค์ที่สวนจิตรลดาและโครงการสถาบันวิจัยวิทยาศาสตร์และเทคโนโลยี่แห่งชาติได้ทดลองใช้มานาน
10 ปี โดยไม่มีปัญหา ฉะนั้นเพื่อให้เกิดความมั่นใจแก่ผู้บริโภค
กระทรวงพลังงานก็ได้ออกประกาศกำหนดลักษณะและคุณภาพของน้ำมันแก๊สโซฮอล์ออกมาใช้บังคับ
เพื่อให้มั่นใจได้ว่าน้ำมันแก๊สโซฮอล์ที่ผลิตออกมานั้นสามารถใช้กับเครื่องยนต์ที่มีอยู่เดิมได้โดยไม่มีปัญหาแต่อย่างใด

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแนกตามประเภทวัตถุดิบได้ 3 ประเภท ดังนี้ :-

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

สำหรับบริษัท ไทย อะโกร เอ็นเนอร์ยี่ จำกัด
ซึ่งเป็นบริษัทย่อยที่ผลิตเอทานอลเพื่อใช้เป็นเชื้อเพลิงโดยใช้กากน้ำตาล(MOLASSES) เป็นวัตถุดิบนั้น
มีขั้นตอนการผลิตที่สำคัญแบ่ง ออกเป็น 4 ขั้นตอน ดังนี้:-

(1) การเตรียมวัตถุดิบ : การเตรียมกากน้ำตาลก่อนจะนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยจะเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากขั้นตอนการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNIT จำนวน 2
    ถังซึ่งจะมีซีโอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

-   ของเสียจากกระบวนการผลิตเอทานอลเป็นเชื้อเพลิงคือตะกอนน้ำตาล (STILLAGE)
    จะถูกนำไปผสมกับ FILTER CAKE
    ซึ่งเป็นของเสียจากโรงงานผลิตน้ำตาลที่ตั้งอยู่ในบริเวณใกล้เคียง
    เพื่อทำเป็นปุ๋ยหมักสำหรับใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

-   น้ำเสียจากกระบวนการผลิตเอทานอลเป็นเชื้อเพลิง
    ซึ่งจะมีปริมาณและความสกปรกค่อนข้างมากจะถูกนำไปบำบัดเป็น 2 ขั้นตอนดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับสิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทางชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

ประโยชน์ของการใช้เอทานอลเป็นเชื้อเพลิง

-   เป็นพลังงานทดแทนที่ผลิตจากพืชผลทางการเกษตรในประเทศสามารถใช้แทนสารเพิ่มอ๊อกเทน
    (MTBE) ที่นำเข้าจากต่างประเทศ
    ซึ่งจะช่วยประหยัดเงินตราต่างประเทศและลดการขาดดุลการค้าของประเทศให้น้อยลง

-   ประหยัดการใช้น้ำมันที่มีอยู่จำกัด โดยการนำเอทานอลไปผสมกับน้ำมันเบนซิน
    ซึ่งจะช่วยลดการใช้น้ำมันของประเทศลงได้ประมาณ 10%

-   เกษตรกรไทยมีรายได้สูงขึ้นและมีคุณภาพชีวิตที่ดีขึ้นจากการผลิตเอทานอลที่ได้จากพืชผลทางเกษตรกรรม

-   ลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้ 20-25%
    ช่วยลดคาร์บอนไดออกไซด์ ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
    (GREEN HOUSE EFFECT) รวมทั้งลดควันดำ ลดสารอะโรเมติกส์ และลดสารเบนซิน

-   ช่วยให้เกิดการลงทุนที่หลากหลายทั้งในภาคเกษตรกรรมและภาคอุตสาหกรรมและช่วยกระจายการลงทุน
    และการจ้างงานไปสู่ชนบท

การค้าเอทานอลเป็นเชื้อเพลิง

นโยบายการกำหนดราคาเอทานอล : ราคาซื้อขายเอทานอลขึ้นอยู่กับการเจรจาต่อรองระหว่าง
ผู้ซื้อและผู้ขาย
โดยภาครัฐจะเป็นผู้กำหนดราคาอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างทั้งสองฝ่าย
แต่ก็มิได้มีการควบคุมราคาแต่อย่างใด ทั้งนี้
ได้มีการจัดทำสูตรโครงสร้างราคาอ้างอิงโดยยึดโยงกับราคาวัตถุดิบทั้งกรณีการใช้กากน้ำตาลและมันสำปะหลังในการผลิตเอทานอล
อย่างไรก็ตาม ในเดือนธันวาคม 2549
ที่ผ่านมากระทรวงพลังงานได้มีการปรับเปลี่ยนสูตรโครงสร้างราคาเอทานอลใหม่
โดยอ้างอิงราคานำเข้า ANHYDROUS FUEL ALCOHOL จากตลาด BRAZILIAN MERCANTILE &
FUTURES EXCHANGE (BM&F) แห่งประเทศบราซิล โดยจะใช้เป็นราคาอ้างอิงตั้งแต่วันที่ 1
มกราคม 2550 เป็นต้นไป

ราคาขายเอทานอลในประเทศมักจะเป็นราคาหน้าโรงงานผลิตเอทานอล
โดยลูกค้ารับผิดชอบการขนส่งเอทานอลที่ ซื้อเอง ทั้งนี้ราคาขายเอทานอลในรอบปี 2549
ที่ผ่านมามีการปรับตัวสูงขึ้นเพื่อให้สอดคล้องกับราคาวัตถุดิบกากน้ำตาลที่มีราคาแพงขึ้น
โดยราคาขายเอทานอลมีการปรับตัวเพิ่มขึ้นอย่างต่อเนื่องจากราคาลิตรละ 19 บาทในช่วงต้นปี
2549 เป็นลิตรละ 25.30 บาทในช่วงปลายปี 2549

การจัดจำหน่ายเอทานอล : เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรง
เพื่อนำไปผสมกับน้ำมันเบนซินในอัตราส่วนผสม 10% เป็นน้ำมันแก๊สโซฮอล์
โดยลูกค้าเป็นผู้รับผิดชอบการขนส่งเอทานอลที่ซื้อเอง ซึ่งส่วนใหญ่จะขายเป็นเงินเชื่อ
โดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน :
เน้นการให้บริการและการควบคุมคุณภาพผลิตภัณฑ์เป็นกลยุทธ์สำคัญที่ทำให้ได้ความไว้วางใจจากลูกค้าและทำให้สามารถครองตลาดส่วนใหญ่ได้

ภาวะการแข่งขัน : ในช่วง 6 เดือนแรกของปี 2549 ราคาน้ำมันเบนซินปรับตัวสูงขึ้นอย่างต่อเนื่อง
กอปรกับนโยบายรัฐบาลที่กำหนดให้มีการยกเลิกการจำหน่ายน้ำมันเบนซิน 95 ภายในสิ้นปี 2549
ทำให้บริษัทผู้ค้าน้ำมันทุกรายเร่งขยาย
สถานีบริการจำหน่ายแก๊สโซฮอล์ต่อเนื่องจากปีที่ผ่านมาทำให้การบริโภคน้ำมันแก๊สโซฮอล์ขยายตัวอย่างต่อเนื่อง
โดยมีผู้ผลิต เอทานอลออกสู่ตลาดจำนวน 5 ราย ซึ่งมีปริมาณการผลิตเอทานอลรวมกันทั้งสิ้นประมาณ
4.8 แสนลิตรต่อวัน ในขณะที่ความต้องการเอทานอลประมาณวันละ 3.5 แสนลิตร
แม้จะมีอุปทานส่วนเกินอยู่บ้าง แต่ภาวะการแข่งขันยังไม่รุนแรง

+-----------------------------------+-----------+-----------+---------+
| จำนวนสถานีบริการจำหน่ายแก๊สโซฮอล์ในปี   |           |           |         |
| 2548 - 2549                       |           |           |         |
+-----------------------------------+-----------+-----------+---------+
| รายชื่อบริษัทผู้ค้าน้ำมัน                  | มกราคม    | มกราคม    | ธันวาคม  |
|                                   |           |           |         |
|                                   | 2548      | 2549      | 2549    |
+-----------------------------------+-----------+-----------+---------+
| บริษัท ปตท. จำกัด (มหาชน)            | 271       | 1,209     | 1,209   |
+-----------------------------------+-----------+-----------+---------+
| บริษัท บางจากปิโตรเลียม จำกัด (มหาชน)  | 286       | 664       | 693     |
+-----------------------------------+-----------+-----------+---------+
| บริษัท เชลล์แห่งประเทศไทย จำกัด        | 60        | 545       | 548     |
+-----------------------------------+-----------+-----------+---------+
| บริษัท เอสโซ่ (ประเทศไทย) จำกัด       | -         | 203       | 489     |
| (มหาชน)                           |           |           |         |
+-----------------------------------+-----------+-----------+---------+
| บริษัท เชฟรอน (ไทย) จำกัด            | -         | 170       | 293     |
+-----------------------------------+-----------+-----------+---------+
| บริษัท คอนอโค (ประเทศไทย) จำกัด      | -         | 77        | 88      |
+-----------------------------------+-----------+-----------+---------+
| บริษัท ไออาร์พีซี จำกัด (มหาชน)         | 3         | 39        | 38      |
+-----------------------------------+-----------+-----------+---------+
| บริษัท ปิโตรนาส รีเทล (ประเทศไทย)     | -         | 17        | 55      |
| จำกัด                              |           |           |         |
+-----------------------------------+-----------+-----------+---------+
| บริษัท สยามสหบริการ จำกัด (มหาชน)     | -         | 11        | 20      |
+-----------------------------------+-----------+-----------+---------+
| บริษัท ภาคใต้เชื้อเพลิง จำกัด (มหาชน)    | -         | -         | 12      |
+-----------------------------------+-----------+-----------+---------+
| รวมทั้งสิ้น                           | 620       | 2,935     | 3,445   |
+-----------------------------------+-----------+-----------+---------+

อย่างไรก็ตามในช่วง 6 เดือนหลังของปี 2549
ราคาน้ำมันเบนซินเริ่มมีการปรับตัวลดลงอย่างต่อเนื่องตั้งแต่เดือนสิงหาคม 2549 เป็นต้นมา
กอปรกับมีการผลัดเปลี่ยนรัฐบาลใหม่ทำให้นโยบายภาครัฐเปลี่ยนแปลงไป
โดยให้เลื่อนการบังคับใช้น้ำมันแก๊สโซฮอล์ 95
ทั่วประเทศออกไปโดยไม่มีกำหนดจากเดิมจะเริ่มใช้บังคับทั่วประเทศตั้งแต่วันที่ 1 มกราคม 2550
เป็นต้นไปเพราะเกรงว่าจะมีปัญหาขาดแคลนเอทานอลที่จะมารองรับ ซึ่งจะต้องมีอย่างน้อย 8
แสนลิตรต่อวัน โดยคาดว่าในเดือนธันวาคม 2549 มีผู้ผลิตเอทานอลเพียง 6 ราย
และมีปริมาณการผลิตเอทานอลรวมกันทั้งสิ้นประมาณวันละ 6.6 แสนลิตรเท่านั้น
ทำให้บริษัทผู้ค้าน้ำมันชะลอการขยายสถานีบริการจำหน่ายน้ำมันแก๊สโซฮฮล์
และทำให้อัตราการบริโภคน้ำมันแก๊สโซฮอล์ไม่ขยายตัวดังเช่นที่ผ่านมา โดยมียอดจำหน่ายประมาณ
3.5 ล้านลิตรต่อวัน คิดเป็นความต้องการใช้เอทานอลประมาณ 3.5 แสนลิตรต่อวัน
ซึ่งในความเป็นจริงแล้วหากผู้ผลิตเอทานอลทุกรายเดินเครื่องเต็มกำลังการผลิตก็จะมีอุปทานเอทานอลจำนวน
8.55 แสนลิตรต่อวัน ซึ่งเพียงพอต่อการรองรับการบังคับใช้น้ำมันแก๊สโซฮอล์ 95 ทั่วประเทศ
การเลื่อนการบังคับใช้น้ำมันแก๊สโซฮฮล์ออกไปเช่นนี้ จึงส่งผลให้เกิดภาวะอุปทานส่วนเกิน (EXCESS
SUPPLY) ทำให้การแข่งขันในตลาดเอทานอลรุนแรงมากยิ่งขึ้น

  ---------------------------------------- -------------------- ---------------
  สถิติการจำหน่ายน้ำมันแก๊สโซฮอล์ในปี 2548 และ                          
  2549                                                          

  รายชื่อบริษัทผู้ค้าน้ำมัน                         ยอดขายน้ำมันแก๊สโซฮอล์   
                                           (ล้านลิตร)             

                                           ปี 2548               ปี 2549

  บริษัท ปตท. จำกัด (มหาชน)                   257.501              481.500

  บริษัท บางจากปิโตรเลียม จำกัด (มหาชน)         241.933              291.149

  บริษัท เชลล์แห่งประเทศไทย จำกัด               137.536              253.466

  บริษัท เอสโซ่ (ประเทศไทย) จำกัด (มหาชน)      10.589               98.465

  บริษัท เชฟรอน (ไทย) จำกัด                   14.891               72.574

  บริษัท คอนอโค (ประเทศไทย) จำกัด             3.944                47.636

  บริษัทผู้ค้าน้ำมันอื่นๆ                           8.548                34.507

  รวมทั้งสิ้น                                  674.942              1,279.297
  ---------------------------------------- -------------------- ---------------

แนวโน้มของอุตสาหกรรม : สืบเนื่องจากรัฐบาลได้เลื่อนการบังคับใช้น้ำมันแก๊สโซฮออล์ 95
ทั่วประเทศออกไปอย่างไม่มีกำหนด กอปรกับราคาน้ำมันเบนซินในตลาดมีแนวโน้มที่จะปรับตัวลง
จึงคาดว่าปริมาณการบริโภคน้ำมันแก๊สโซฮอล์ในช่วง 6 เดือนแรกของปี 2550
จะมีการขยายตัวไม่มากนัก อย่างไรก็ตาม ในช่วงกลางปี 2550
รัฐบาลมีแนวคิดที่จะส่งเสริมการใช้น้ำมันแก๊สโซฮอล์ 91 ทดแทนการบังคับใช้น้ำมันแก๊สโซฮอล์ 95
เพื่อรองรับปริมาณการผลิตเอทานอลที่เพิ่มขึ้น โดยอาจจะกำหนดให้มีส่วนต่างราคาที่ 1.50
บาทต่อลิตรเช่นเดียวกับน้ำมันแก๊สโซฮอล์ 95 จึงคาดว่าอุปสงค์เอทานอลในช่วง 6 เดือนหลังของปี
2550 มีโอกาสที่จะขยายตัวในอัตราที่สูงขึ้น

อย่างไรก็ตามเมื่อพิจารณาจากกำลังการผลิตของผู้ประกอบการรายใหม่ที่จะเริ่มทำการผลิตเอทานอลในปี
2550 แล้ว คาดว่าจะยังคงมีปริมาณอุปทานเอทานอลส่วนเกินอยู่เป็นจำนวนมาก
คาดว่าจะมีผู้ผลิตเอทานอลรายใหม่เพิ่มขึ้นมาอีก 6 ราย มีกำลังการผลิตรวมทั้งสิ้นประมาณ 6.6
แสนลิตรต่อวัน ทำให้กำลังการผลิตเอทานอลของทุกรายรวมกันเป็น 1.515 ล้านลิตรต่อวัน
ภายในสิ้นปี 2550 หากไม่มีการบังคับใช้แก๊สโซฮอล์ 95
และหรือมาตรการเพิ่มเติมจากภาครัฐในการกระตุ้นอุปสงค์ของ เอทานอลแล้ว
ย่อมส่งผลให้เกิดภาวะเอทานอลล้นตลาดและมีการแข่งขันที่รุนแรงขึ้น
ซึ่งจะสร้างแรงกดดันให้ผู้ประกอบการต้องหาตลาดส่งออกเอทานอลไปยังต่างประเทศเพื่อรองรับอุปทานส่วนเกินดังกล่าว

+---------------------------------------+-----------+------------------+
| ผู้ผลิตเอทานอลปี 2549                     | กำ        | ปริมาณที่ผลิตจริงปี    |
|                                       | ลังผลิตเต็มที่ | 2549             |
|                                       |           |                  |
|                                       | (ลิตรต่อวัน) | (ลิตรต่อวัน)        |
+---------------------------------------+-----------+------------------+
| (1) บริษัท พรวิไล อินเตอร์เนชั่นแนล กรุ๊ฟ      | 25,000    | 20,000           |
| เทรดดิ้ง จำกัด                           |           |                  |
+---------------------------------------+-----------+------------------+
| (2) บริษัท ไทยแอลกอฮอล์ จำกัด (มหาชน)     | 200,000   | 200,000          |
+---------------------------------------+-----------+------------------+
| (3) บริษัท ไทย อะโกร เอ็นเนอร์ยี่ จำกัด      | 150,000   | 130,000          |
+---------------------------------------+-----------+------------------+
| (4) บริษัท ไทยง้วน เอทานอล จำกัด          | 130,000   | 30,000           |
+---------------------------------------+-----------+------------------+
| (5) บริษัท ขอนแก่นแอลกอฮอล์ จำกัด          | 150,000   | 150,000          |
+---------------------------------------+-----------+------------------+
| (6) บริษัท เพโทรกรีน จำกัด                | 200,000   | 130,000          |
+---------------------------------------+-----------+------------------+
| รวมกำลังผลิตเอทานอลในปี 2549             | 855,000   | 660,000          |
+---------------------------------------+-----------+------------------+
| ผู้ผลิตเอทานอลรายใหม่ที่จะเริ่มผลิตในปี 2550    | กำ        | คาดว่าจะเริ่มผลิต    |
|                                       | ลังผลิตเต็มที่ |                  |
|                                       | (ลิตรต่อวัน) |                  |
+---------------------------------------+-----------+------------------+
| (1) บริษัท น้ำตาลไทย เอทานอล จำกัด        | 100,000   | กุมภาพันธ์ 2550     |
+---------------------------------------+-----------+------------------+
| (2) บริษัท ฟ้าขวัญทิพย์ จำกัด                | 60,000    | เมษายน 2550      |
+---------------------------------------+-----------+------------------+
| (3) บริษัท เอกรัฐพัฒนา จำกัด*              | 100,000   | เมษายน 2550      |
+---------------------------------------+-----------+------------------+
| (4) บริษัท เคไอเอทานอล จำกัด             | 100,000   | พฤษภาคม 2550     |
+---------------------------------------+-----------+------------------+
| (5) บริษัท อินเตอร์เนชั่นแนล แก๊สโซฮอล์       | 150,000   | กรกฎาคม 2550     |
| คอร์ปอเรชั่น จำกัด                        |           |                  |
+---------------------------------------+-----------+------------------+
| (6) บริษัท ราชบุรี เอทานอล จำกัด           | 150,000   | พฤศจิกายน 2550    |
+---------------------------------------+-----------+------------------+
| รวมกำลังผลิตเอทานอลในปี 2550             | 1,515,000 |                  |
+---------------------------------------+-----------+------------------+
| *หมายเหตุ : บริษัท เอกรัฐพัฒนา จำกัด        |           |                  |
| ได้รับอนุมัติ 200,000 ลิตรต่อวัน โดยจำหน่าย    |           |                  |
|                                       |           |                  |
|   ในประเทศ 100,000 ลิตรต่อวัน และส่งออก   |           |                  |
|   100,000 ลิตรต่อวัน                     |           |                  |
+---------------------------------------+-----------+------------------+

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิต
ก็ตามแต่บริษัท ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคม ชุมชนและสิ่งแวดล้อม
โดยในรอบปี 2549 ที่ผ่านมาบริษัท ไทย อะโกร เอ็นเนอร์ยี่ จำกัด
ซึ่งเป็นย่อยก็ได้ดำเนินโครงการต่างๆ
ในการสนับสนุนและส่งเสริมคุณภาพชีวิตของชุมชนในบริเวณโดยรอบโรงงานผลิตเอทานอล
จังหวัดสุพรรณบุรี เพื่อการอยู่ร่วมกันอย่างยั่งยืนตลอดจนให้การสนับสนุนกิจกรรมต่างๆ
ของหน่วยงานภาครัฐในจังหวัดสุพรรณบุรี โดยในรอบปี 2549 ที่ผ่านมา
ได้ใช้จ่ายเงินเพื่อสนับสนุนกิจกรรมต่างๆ ไปเป็นเงิน 13,142,309.- บาท
ซึ่งสรุปสาระสำคัญได้ดังนี้:-

(1) งานด้านสาธารณูปโภคพื้นฐานของชุมชน

-   สร้างถนนลาดยางทางเข้าหมู่บ้านระยะทาง 1.6 กิโลเมตร
    และบริจาคปั๊มสูบน้ำพร้อมติดตั้งให้กับประปาหมู่บ้านวังน้ำโจนหมู่ที่ 3 ตำบลแจงงาม
    อำเภอหนองหญ้าไซ จังหวัดสุพรรณบุรี

(2) งานส่งเสริมการเกษตร

-   โครงการเพิ่มผลผลิตอ้อยหมู่บ้านวังน้ำโจน ตำบลแจงงาม อำเภอหนองหญ้าไซ
    จังหวัดสุพรรณบุรี
    โดยทำการทดลองและวิจัยประโยชน์จากการใช้ปุ๋ยน้ำที่ผ่านกระบวนการบำบัดน้ำเสียของโรงงานผลิตเอทานอล

-   โครงการวิจัยการปลูกข้าวฟ่างหวานเพื่อใช้เป็นวัตถุดิบในการผลิตเอทานอลร่วมกับนักวิชาการในสาขาต่างๆ
    โดยทำการปลูกในแปลงทดลองของโรงงานเพื่อศึกษาความเหมาะสมในการปลูกข้าวฟ่างหวานและความสามารถในการนำมาใช้เป็นวัตถุดิบในการผลิตเอทานอล

(3) 

(3) เสริมด้านการศึกษา

-   สนับสนุนงบประมาณพัฒนาห้องคอมพิวเตอร์เพื่อการเรียนรู้ของเด็กนักเรียนและบริจาคโต๊ะหินอ่อนในโครงการ
    “รักการอ่าน” เพื่อจัดเป็นห้องสมุดเคลื่อนที่ของโรงเรียนบ้านสระเตย หมู่ที่ 1 ตำบลแจงงาม
    อำเภอหนองหญ้าไซ จังหวัดสุพรรณบุรี

-   สนับสนุนงบประมาณเพื่อปรับปรุงอาคารเอนกประสงค์
    ซึ่งเป็นสถานที่สำหรับนักเรียนใช้เป็นที่รับประทานอาหารกลางวันและจัดกิจกรรมต่างๆ
    ของโรงเรียนบ้านดงเชือก หมู่ที่ 7 ตำบลแจงงาม อำเภอ หนองหญ้าไซ จังหวัดสุพรรณบุรี

-   สนับสนุนงบประมาณในการจัดซื้อรถรับส่งนักเรียนจำนวน 50 คน ณ โรงเรียนวัดดอนประดู่
    ตำบล ด่านช้าง อำเภอด่านช้าง จังหวัดสุพรรณบุรี

-   สร้างถนนคอนกรีตภายในโรงเรียนเพื่อให้เกิดความสะดวกในการสัญจรของนักเรียน
    และผู้ที่มาติดต่อราชการของโรงเรียนบ้านสระบัวก่ำ หมู่ที่ 7 ตำบลหนองมะค่าโมง
    อำเภอด่านช้าง จังหวัดสุพรรณบุรี

-   สร้างที่แปรงฟันสำหรับเด็กนักเรียน
    เพื่อให้เด็กนักเรียนมีสถานที่แปรงฟันที่ถูกสุขลักษณะและได้มาตรฐานและบริจาคชุด อุปกรณ์กีฬา
    (ลูกเปตอง) เพื่อให้นักเรียนได้ใช้เวลาว่างให้เกิดประโยชน์ ณ โรงเรียนบ้านใหม่กิโล 8
    หมู่ที่ 6 ตำบลหนองมะค่าโมง อำเภอด่านช้าง จังหวัดสุพรรณบุรี

(4) งานด้านสาธารณสุขชุมชน

-   สนับสนุนงบประมาณในการจัดซื้อเวชภัณฑ์
    เพื่อแจกจ่ายให้กับชาวบ้านรวมทั้งติดตั้งเครื่องปรับอากาศหน่วยบริการนวดแผนไทย,
    สนับสนุนงบประมาณในการจัดงานวันผู้สูงอายุ และขุดลอกถนนภายในสถานีอนามัยบ้านวังน้ำโจน
    ตำบลแจงงาม อำเภอหนองหญ้าไซ จังหวัดสุพรรณบุรี

-   บริจาคชุดของขวัญเพื่อจัดงานเลี้ยงวันขึ้นปีใหม่ ณ สถานีอนามัยบ้านสระบัวก่ำ
    ตำบลหนองมะค่าโมง อำเภอด่านช้าง จังหวัดสุพรรณบุรี

-   สนับสนุนงบประมาณในการจัดซื้อเวชภัณฑ์ เพื่อแจกจ่ายให้กับชาวบ้าน ณ
    สถานีอนามัยบ้านสระเตย ตำบลแจงงาม อำเภอหนองหญ้าไซ จังหวัดสุพรรณบุรี

(5) งานด้านศาสนา

-   ร่วมบริจาคไม้ยางสร้างหอสวดมนต์รวมทั้งเป็นเจ้าภาพทอดกฐินสามัคคีและถวายเทียนจำพรรษา
    ณ วัดวังน้ำโจน ตำบลแจงงาม อำเภอหนองหญ้าไซ จังหวัดสุพรรณบุรี

-   ร่วมทอดกฐินสามัคคี ณ วัดสระเตย ตำบลแจงงาม อำเภอหนองหญ้าไซ จังหวัดสุพรรณบุรี

-   ร่วมบริจาคเงินสร้างอุโบสถรวมทั้งเป็นเจ้าภาพทอดกฐินสามัคคี และถวายเทียนจำพรรษา ณ
    วัดใหม่ฉายหิรัญ ตำบลหนองมะค่าโมง อำเภอด่านช้าง จังหวัดสุพรรณบุรี

-   ถวายเทียนจำพรรษา ณ วัดสระบัวก่ำ วัดอู่ทอง และวัดดอนประดู่ตำบลหนองมะค่าโมง
    อำเภอด่านช้าง จังหวัดสุพรรณบุรี

-   ร่วมบริจาคเงินสร้างกำแพงอาคารหอสวดมนต์ ณ วัดหนองมะค่าโมง ตำบลหนองมะค่าโมง
    อำเภอด่านช้าง จังหวัดสุพรรณบุรี

(6) งานด้านกีฬาและอื่นๆ

-   สนับสนุนงบประมาณการจัดการแข่งขันกีฬาแห่งชาติ จังหวัดสุพรรณบุรี
    ของสมาคมกีฬาจังหวัดสุพรรณบุรี

-   บริจาคอุปกรณ์กีฬา ให้กับเยาวชนหมู่ที่ 12 และ 13 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   สนับสนุนงบประมาณจัดการแข่งขันกีฬาฟุตบอล องค์การบริหารส่วนตำบลหนองมะค่าโมง
    จังหวัดสุพรรณบุรี

-   บริจาคตู้เย็นให้กับสำนักงานสรรพสามิตจังหวัดสุพรรณบุรี

-   บริจาคคอมพิวเตอร์พร้อมเครื่องปริ้นเตอร์ จำนวน 1 ชุด ให้กับสำนักงานที่ดินจังหวัดสุพรรณบุรี
    สาขาเดิมบางนางบวช

-   บริจาคคอมพิวเตอร์พร้อมเครื่องปริ้นเตอร์ จำนวน 1 ชุด ให้สถานีตำรวจภูธร อำเภอด่านช้าง
    จังหวัดสุพรรณบุรี

สิทธิประโยชน์จากการส่งเสริมการลงทุน

-   บริษัท ไทย อะโกร เอ็นเนอร์ยี่ จำกัด
    ได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
    โดยได้รับอนุมัติจากคณะกรรมการส่งเสริมการลงทุนตามบัตรส่งเสริมเลขที่ 1760/(2)/2546
    ลงวันที่ 26 ธันวาคม 2546 เพื่อส่งเสริมการลงทุนในกิจการผลิตแอลกอฮอล์บริสุทธิ์
    ภายใต้เงื่อนไขต่างๆ ที่กำหนดไว้จะได้รับสิทธิประโยชน์ ดังต่อไปนี้

    1.  อนุญาตให้นำคนต่างด้าวซึ่งเป็นช่างฝีมือหรือชำนาญการ คู่สมรส
        และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักร
        ได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

    2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

    3.  ยกเว้นภาษีเงินได้บุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
        นับแต่วันที่เริ่มมีรายได้จากการประกอบกิจการนั้น (เริ่มตั้งแต่ปี 2548 และจะหมดอายุ
        30 มกราคม 2556)

    4.  ในกรณีที่บริษัทฯ
        มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
        มีสิทธินำผลขาดทุนดังกล่าวมาหักกลบลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
        ทั้งนี้ภายในเวลาห้าปีนับแต่วันที่พ้นกำหนดดังกล่าว

    5.  ยกเว้นไม่ต้องนำเงินปันผลจากกิจการที่ได้รับการส่งเสริม
        ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

    6.  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
        นับจากวันที่นำเข้าครั้งแรก

    7.  ยกเว้นอากรขาเข้าสำหรับของผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปีนับแต่วันนำเข้าครั้งแรก